Ricky Donnell Ross

Ricky Donnell Ross (født 1960), også kjent som «Freeway» Ricky Ross, er en tidligere dømt amerikansk narkobaron best kjent for sitt «narkotikaimperium» som han hadde i Los Angeles tidlig på 1980-tallet.United States Department of Justice Archive

 Biografi 
Tilnavnet «Freeway» kom fra hans eierskap av flere eiendommer langs Los Angeles’ havneområde som heter Harbor Freeway foruten også beliggenheten av en freeway, amerikansk for motorveg, i nærheten av hans barndomshjem. Webb, Gary (19. august 1996): «Shadowy origins of crack epidemic». San Jose Mercury News I løpet av den tiden han var på toppen av sin karriere, hevdet Ross å ha solgt for «3 millioner dollar på en dag». Cockburn, Alexander & St. Clair, Jeffrey (1999): Whiteout: The CIA, Drugs and the Press, Verso Publishing. s. 6-7 I henhold til avisen Oakland Tribune, «I løpet av hans framgang har etterforskerne beregnet at Ross eksporterte flere tonn med kokain til New York, Ohio, Pennsylvania og andre byer, og tjente mer enn 600 millioner dollar i prosessen.» Johnson, Scott (17. april 2012): «The return of ‘Freeway’ Ricky Ross, the man behind a crack empire», Oakland Tribune 

I 1996 ble Ross dømt til fengselsstraff etter å ha blitt funnet skyldig og dømt for å ha forsøkt å kjøpe mer enn 100 kg med kokain fra en føderal agent. Ross ble et emne preget av kontrovers senere det samme året grunnet en rekke artikler skrevet journalisten Gary Webb i avisen San Jose Mercury News som kastet lys på forholdet mellom en av Ross kokainkontakter, Danilo Blandon, og CIA som en del av Iran-Contras-skandalen.«Drugs and the CIA», utdrag fra nyhetsprogram fra NBC: «Drugs and the CIA», via YouTube Beslutningen i Ross’ sak ble framlagt for den føderale ankedomstol og hans dom ble redusert til 20 år. Hans dom ble deretter ytterligere redusert grunnet særdeles god oppførsel og han ble forflyttet til et halvvegshus i California i mars 2009. Ross ble løslatt fra fengsel den 29. september 2009.

 Referanser 

 Eksterne lenker 



  Freewayrick.com Rick Ross' offisielle nettsted
  Freewayenterprise.com Rick Ross' nettsted for (bygging av) sosiale media
  «Jimmy DaSaint and Freeway Ricky Ross's Book» Black Scarface
  AmericanDrugWar.com, nettsted for kampen mot narkotika

Kategori:Personer fra USA dømt for forbrytelser
Kategori:Personer fra Smith County i Texas
Kategori:Personer fra Los Angeles
Kategori:Personer dømt for narkotikaforbrytelser